stanford-oval/wikipedia huggingface dataset:
Dodge Cityn rautatieasema
Asemarakennus

Asemarakennuksen rakennutti BNSF Railwayn edeltäjä Atchison, Topeka and Santa Fe Railway vuonna 1897, ja se lisättiin kansalliseen historiallisten paikkojen rekisteriin vuonna 2002. Asemarakennuksessa on toiminut aiemmin myös ravintola sekä El Vaquero Hotel. Rautatieyhtiö Santa Re sekä sen seuraaja BNSF Railway käyttivät asemarakennusta myöhemmin myös toimistotilana, kunnes BNSF lahjoitti asemarakennuksen Dodge Cityn kaupungille 1996. Asemarakennusta on myöhemmin remontoitu, ja sen osan aikaa suljettuina olevia tiloja on otettu uudelleen käyttöön.
Daniel Barbosa

Daniel Camargo Barbosa (22. tammikuuta 1930 – 13. marraskuuta 1994) oli Etelä-Amerikassa vaikuttanut sarjamurhaaja, joka surmasi alueella yli 70 tyttöä.
Barbosa oli kotoisin Kolumbiasta, jossa hän oli saanut elinkautisen vankeustuomion 9-vuotiaan tytön raiskauksesta ja murhasta. Hän pakeni vuonna 1986 vankilasta ja suuntasi Ecuadoriin, jossa hän pitkähköllä aikavälillä murhansa toteutti. Kaikkia ruumiita ei koskaan löydetty.
Kesäkuussa 1988 Barbosa pidätettiin 12-vuotiaan tytön surmasta epäiltynä. Hän tunnusti samalla kaikki murhat.
Barbosan oikeudenkäynti oli Guayaquilissa syyskuussa 1989. Hän sai 16 vuoden vankeustuomion, mutta tuli vankeusaikanaan toisen asukkaan murhaamaksi.
Dominique Dussault

Dominique Dussault Eurovision laulukilpailussa 1970
Dominique Dussault (s. 1954) on ranskalainen laulaja. Dussault edusti Monacoa Eurovision laulukilpailussa 1970 kappaleella "Marlène" ja sijoittui jaetulle kahdeksannelle sijalle 12 kilpailijan joukosta.
Diskografia > Albumit

Ave Maria (1969)
Marlène (1970)
Concerto de Léopold (1982)
Diskografia > Singlet

Le monsieur / Un grand bateau part d’Angleterre (1970)
Églantine / Concerto de Léopold (1972)
La nuit / Hier, l’hiver
Daniel Bauer

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. lokakuuta 1982 (ikä 41)
Syntymäpaikka: Andernach, Rheinland-Pfalz, Saksa
Pelipaikka: keskikenttäpelaaja
Pituus: 184 cm
Junioriseurat
0000–1999: Concordia Saffig
1999–2001: Mayen
Seurat
| Vuodet | Seura | O | (M) |
| 2001–2002 | Mayen | 30 | (15) |
| 2002–2006 | Trier | 36 | (1) |
| 2006 | → Trier II | 1 | (0) |
| 2006–2007 | Union Berlin | 10 | (0) |
| 2008 | RoPS | 9 | (0) |
| 2009–2011 | Magdeburg | 63 | (5) |
| 2009–2011 | Magdeburg II | 2 | (0) |
| 2012 | Oldenburg | 16 | (2) |
| 2013–2014 | Hannover II | 21 | (0) |
| Yhteensä | Yhteensä | 188 | (23) |
 Seurajoukkueuran tilastot kattavat vain kansalliset sarjat.
Daniel Bauer (s. 17. lokakuuta 1982, Andernach, Rheinland-Pfalz, Saksa) on uransa lopettanut saksalainen jalkapalloilija. Hän oli pelipaikaltaan keskikenttäpelaaja.
Bauer edusti Suomessa Rovaniemen Palloseuraa. Hän tuli Rovaniemelle kaudeksi 2008, mitä ennen hän oli harjoitellut Suomessa oululaisen FC OPA:n riveissä ja pelannut Saksassa 3. Ligaa 1. FC Union Berlinin riveissä. Uutterasti kentällä töitä tekevä Bauer muodosti kaudella 2008 Mika Nurmelan kanssa RoPS:n keskikentän keskustan, tukien hyvin hyökkäyksiä ja pystyen tarvittaessa pelaamaan myös puolustajana. Urheilulehti arvioi ennen kauden 2008 alkua Bauerin Veikkausliigan kahdeksanneksi parhaaksi ulkomaalaispelaajaksi. Loukkaantumiset kuitenkin pilasivat saksalaisen kauden ja Bauer esiintyi vain yhdeksässä Veikkausliiga-ottelussa. Kauden päätteeksi hänestä tuli vapaa pelaaja.
Bauer pelasi Saksan 2. Bundesliigassa 26 ottelua Eintracht Trierin joukkueessa kausina 2002–2004.
Craig Gruber

| Craig Gruber> Henkilötiedot |
| --- | --- |
Syntynyt: 15. kesäkuuta 1951
Kuollut: 5. toukokuuta 2015 (63 vuotta)
Ammatti:  muusikko
Muusikko
Aktiivisena:  1973–2015
Tyylilajit:  hard rock blues rock heavy metal doom metal
Soittimet:  bassokitara
Yhtyeet:  Elf, Rainbow, Bible Black, Gary Moore, Ozz, Ninja
  [ Muokkaa Wikidatassa ] [ ohje ]  
Craig M. Gruber (15. kesäkuuta 1951 – 5. toukokuuta 2015 Florida) oli yhdysvaltalainen muusikko, joka tunnettiin parhaiten Rainbow-yhtyeen alkuperäisenä basistina. Kitaristi Ritchie Blackmorea lukuun ottamatta Gruber oli muiden Rainbow’n alkuperäisjäsenten tapaan soittanut aiemmin Elf-yhtyeessä, jonka kokoonpanosta (kitaristia pois lukien) Blackmore Rainbow’n kasasi. Gruber soitti Rainbow’n ensimmäisellä albumilla Ritchie Blackmore’s Rainbow. Pian albumin julkaisun jälkeen Blackmore erotti kaikki muut bändin jäsenet Ronnie James Dioa lukuun ottamatta.
Gruber soitti myös Gary Mooren kanssa Mooren vuoden 1984 albumilla We Want Moore. Vuonna 1980 hän perusti Black Bible -yhtyeen entisen Rainbow-rumpali Gary Driscollin kanssa. Yhtye tuotti kaksi albumia ennen Driscollin murhaa vuonna 1987.
Myöhemmin Gruber rakensi huipputason ”soolobassoja”. Hän kuoli Floridassa 63-vuotiaana 5. toukokuuta 2015 sairastettuaan eturauhasen syöpää.
Diskografia > Elfin kanssa

Carolina County Ball (1974)
Trying to Burn the Sun (1975)
The Gargantuan (1978) kokoelma-albumi
The Elf Albums (1991) kokoaa 1974–1975 ilmestyneet albumit
Diskografia > Rainbow’n kanssa

Ritchie Blackmore’s Rainbow (1975)
Diskografia > Gary Mooren kanssa

We Want Moore (1984)
Diskografia > The Rodsin kanssa

Heavier Than Thou (1986)
Eamonn Oliver Walsh

Eamonn Oliver Walsh (s. 1. syyskuuta 1944) on irlantilainen roomalaiskatolinen piispa. Hänet vihittiin papiksi Dublinin arkkihiippakuntaan 13. huhtikuuta 1969 ja nimitettiin sen vihkipiispaksi sekä Elmhaman titualaripiispaksi 7. maaliskuuta 1990. Piispaksi vihkiminen seurasi 22. huhtikuuta. Pääkonsekraattorian toimi Desmond Connell, jota avustivat Emanuele Gerada ja James Kavanagh.
Arkkihiippakunnassa tapahtuneeseen lasten hyväksikäyttöön liittyneet Murphy-tutkimukset johtivat Walshin ja toisen vihkipiispan, Raymond Fieldin, eroanomuksiin, jotka paavi Benediktus XVI kuitenkin hylkäsi vuonna 2010.
Dominique Sanda

| Dominique Sanda |
| --- | --- |
 Dominique Sanda vuonna 2013.
Henkilötiedot
Syntynyt: 11. maaliskuuta 1951 (ikä 73) Pariisi, Ranska
Näyttelijä
Aktiivisena:  1969–
Merkittävät roolit:  Irene Carelli Ferramonti (Musta leski)
Palkinnot
 Cannesin paras naisnäyttelijä (1976) 
Aiheesta muualla
dominiquesanda.com
IMDb 
Elonet
Dominique Sanda (s. 11. maaliskuuta 1951 Pariisi, Ranska) on ranskalainen näyttelijä ja entinen malli.
Sanda aloitti uransa mallina. Ohjaaja Robert Bresson valitsi hänet pääosaan vuoden 1969 elokuvaan Suloinen nainen. Roolin ansiosta Sanda onnistui nousemaan suosituksi elokuvanäyttelijäksi. 1970-luvulla hän esiintyi muun muassa Vittorio De Sican Finzi Continin puutarhassa (1970), John Hustonin elokuvassa Tapa tai kuole (1973) ja Bernardo Bertoluccin elokuvassa 1900 (1976). Vuonna 1976 Sanda voitti Cannesin elokuvajuhlien parhaan naisnäyttelijän palkinnon elokuvasta Musta leski.
Aiheesta muualla

Dominique Sanda Internet Movie Databasessa. (englanniksi)
Dominique Sanda Elonetissä.
Dominique Riquet

| Dominique Riquet |
| --- | --- |

Euroopan parlamentin jäsen
 14.7.2009–15.7.2024  
Ryhmä:  Uudistuva Eurooppa -ryhmä EPP-ryhmä (2009–2014) ALDE-ryhmä (2014–2019)
Henkilötiedot
Syntynyt: 18. syyskuuta 1946 (ikä 78) Valenciennes, Ranska
Kansalaisuus:  ranskalainen
Tiedot
Puolue:  Radikaaliliike
Muut puolueet:  UMP (2009–2012) Radikaalipuolue (2012–2018)
Aiheesta muualla
driquet.com
Dominique Riquet (s. 18. syyskuuta 1946 Valenciennes, Ranska) on ranskalainen poliitikko. Riquet edustaa Radikaaliliike-puoluetta. Aikaisemmin Riquet on edustanut UMP-puoluetta (2009–2012) ja Radikaalipuoluetta (2012–2018). Riquet toimi Euroopan parlamentin jäsenenä vuosina 2009–2024. Hän edusti Euroopan parlamentissa Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Dominique Riquet Wikimedia Commonsissa
Dominique Riquet Euroopan parlamentin jäsenet. Euroopan parlamentti.
Dale Mitchell

| Dale Mitchell> Henkilötiedot |
| --- | --- |
Syntynyt: 9. huhtikuuta 1989 (ikä 35) Mississauga, ON, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  175 cm
Paino:  93 kg
Pelaajaura
Pääsarjaura:  2008–
Aik. seurat:  Toronto Marlies (AHL) Reading Royals (ECHL) Syracuse Crunch (AHL) Dornbirner EC (EBEL) San Francisco Bulls (ECHL) South Carolina Stingrays (ECHL) Frederikshavn White Hawks (Tanska) Dresdner Eislöwen (DEL2) Odense Bulldogs (Tanska)
NHL-varaus:  74. varaus, 2007 Toronto Maple Leafs
Dale Mitchell (s. 9. huhtikuuta 1989 Mississauga, Ontario, Kanada) on uransa lopettanut kanadalainen jääkiekkoilija. Mitchell on pelipaikaltaan oikea laitahyökkääjä. Hänen pelityylinsä on melko fyysinen ja Mitchell on siksi ajoittain varsin jäähyherkkä. Hän laukoo oikealta.
Ura > Maajoukkueura

Mitchell edusti Canada Ontarion joukkuetta World U-17 Hockey Challengessa vuonna 2006.
Ealing

| Ealing |
| --- | --- |
 Ealingin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°30′47″N, 0°18′32″W
Pinta-ala:  55,5447 km2
Väkiluku:  341 982  (2018)
Lähialueet:  Harrow, Brent, Hammersmith and Fulham, Hounslow, Hillingdon
 fiEaling 
Ealing (London Borough of Ealing) on yksi Lontoon 32:sta kaupunkipiiristä ja sijaitsee kaupunkialueen länsiosassa. Sen pinta-ala on 56 neliökilometriä, ja siellä asui vuonna 2017 noin 343 000 ihmistä. Ealingiin pääsee Lontoon metron Piccadilly Linen (tunnusväri tummansininen), Central London Linen (tunnusväri punainen) ja District Linen (tunnusväri tummanvihreä) linjoilla.
Ealing on tunnettu Ealing Studios -elokuvastudioistaan. Niiden elokuvatuotanto oli vilkkaimmillaan vuosina 1929–1955. Vuonna 1955 BBC hankki studiot omistukseensa, ja Ealingin kadut esiintyivätkin taustalla useissa televisio-ohjelmissa, muun muassa Monty Pythonin Lentävässä Sirkuksessa. Studioilla on kuvattu myös useita menestyselokuvia.
ETOPS

ETOPS (lyhenne englannin kielen sanoista Extended-range Twin-engine Operational Performance Standards)  on Kansainvälisen siviili-ilmailujärjestön ICAO:n standardi ja suosituskäytäntö (SARP), jonka puitteissa kaksimoottoristen liikennelentokoneiden sallitaan lentää reiteillä, joilla ne ovat yli 60 minuutin lentoajan etäisyydellä lähimmästä hätä- tai varakentästä.
ETOPS sallii kaksimoottoristen konetyyppien kuten Airbus A300, A310, A320, A330 ja A350 sekä Boeing 737, 757, 767, 777 ja 787 että Tupolev Tu-204 lentää pitkänmatkan reittejä. Standardi ei ota erikseen huomioon lennetäänkö meren yllä tai kuinka pitkälti.
ETOPS saattaa korvautua uudemmalla LROPS eli Long Range Operational Performance Standards -säännöstöllä, jotka koskevat kaikkia liikennekoneita, eikä pelkästään kaksimoottorisia.
ETOPS-hyväksyntä on kaksivaiheinen. Ensiksi tietyn lentokone- ja moottorityypin yhdistelmän tulee täyttää perustason ETOPS-vaatimukset. Tätä kutsutaan ETOPS-tyyppihyväksynnäksi. Testit voivat sisältää toisen moottorin pysäyttämisen ilmassa ja lentämisen ainoastaan toisen moottorin turvin koko testin kestoajan. Usein nämä testit suoritetaan valtamerien yllä. Testin on osoitettava se ettei toisen moottorin pysäyttäminen aiheuta lentäjien työskentelyyn kohtuutonta lisärasitusta ja sen että jäljelle jääneen moottorin vikaantuminen olisi epätodennäköistä. Esimerkiksi ETOPS-180-sääntö edellyttää, että koneen tulee olla lennettävissä täydellä kuormalla kolmen tunnin ajan ainoastaan yhdellä moottorilla. Toiseksi, lentoyhtiön ETOPS-toiminnan täytyy täyttää myös kansalliset ilmailumääräykset.
Historiaa

Ensimmäinen Atlantin ylittävä lento onnistui 1919, jolloin John Alcock ja Arthur Brown suorittivat sen kaksimoottorisella Vickers Vimy -koneellaan kuudessatoista tunnissa. Tuon aikaisten mäntämoottoreiden epäluotettavuudesta johtuen pitkänmatkan lennot kaksimoottorisilla koneilla nähtiin erittäin riskialttiina. Neljä moottoria katsottiin vähimmäismääräksi lennettäessä asumattomilla seuduilla tai ylitettäessä valtameriä. Vuonna 1953 Yhdysvaltain ilmailuhallinto FAA selvitettyään mäntämoottoreiden ongelmia loi "60 minuutin säännön" kaksimoottorisille lentokoneille. Tämä sääntö edellytti, että kaksimoottorisen lentokoneen tuli lentää enintään 60 minuutin lentoajan etäisyydellä lähimmästä sille soveltuvasta laskeutumispaikasta.
Alcockin ja Brownin Vickers Vimy valmiina lähtemään Atlantin ylittävälle lennolle 14.6.1919.
ETPub

ETPub on Wolfenstein: Enemy Territoryn modifikaatio, jonka tarkoituksena oli laajentaa shrubet-nimisen modin ominaisuuksia. ETPubissa säilytettiin joitain shrubetin ominaisuuksia kuten ”kuollutta esittäminen” ja ”ruumiiden raahauksen”, mutta toi mukanaan myös uusia ominaisuuksia ja tietysti bugikorjauksia. Nykyään ETPub ei ole niin suosittu kuin aikaisempia vuosina, johon on syynä esimerkiksi Jaymodin kaksoishypyn ja nopeampi päivitys
Aiheesta muualla

Viralliset kotisivut (Arkistoitu – Internet Archive)
ETPubin FAQ (Arkistoitu – Internet Archive)
| Wolfenstein: Enemy Territory modifikaatiot |
| --- | --- |
Modifikaatiot: ET Pro | shrub mod | ETPub | Jaymod | FalconET | Omnibot | No Quarter Enemy Territory Fortress | True Combat: Elite:
Eamon Casey

Eamon Casey (24. huhtikuuta 1927 Firies – 13. maaliskuuta 2017 Claren kreivikunta) oli irlantilainen roomalaiskatolinen piispa. Hänet vihittiin papiksi 17. kesäkuuta 1951 ja nimitettiin Kerryn hiippakunnan piispaksi 17. heinäkuuta 1969. Piispaksi vihkiminen seurasi 9. marraskuuta. Pääkonsekraattorina toimi Gaetano Alibrandi, jota avustivat Henry Murphy ja Donald J. Herlihy.
Casey sai 21. heinäkuuta 1976 nimityksen Galway and Kilmacduaghin piispaksi, jona hän toimi, kunnes erosi tehtävistään 6. toukokuuta 1992.
Duratrax

Duratrax on yhdysvaltalainen radio-ohjattujen pienoismallejen valmistaja. Tunnetuimpia malleja ovat evader bx, evader st, mini quake yms. yms. Evader bx ja st ovat 1/10 takavetoisia sähkökrossiautoja. Mini quake on puolestaan 1/18 luokan minimonsteri.
Aiheesta muualla

http://www.duratrax.com
Duria Antiquior

Duria Antiquior – A More Ancient Dorset
Maalaukseen perustuva litografiapainos
Duria Antiquior – A More Ancient Dorset on geologi Henry de la Bechen maalaama vesivärimaalaus vuodelta 1830. Maalaus esittää Mary Anningin Englannin Dorsetin Lyme Regisistä löytämiä fossiilisia eläimiä sen näköisinä kuin miltä niiden tuolloin kuviteltiin näyttäneen eläessään jurakaudella. Duria Antiquior on siten vanhimpia tunnettuja esimerkkejä esihistoriallisen elämän ennallistuksia esittävästä paleotaiteesta. Litografiapainosten myötä siitä tuli myös ensimmäinen kaupalliseen levitykseen päässyt paleotaiteellinen työ.
Durbanin kaupungintalo

Durbanin kaupungintalo.
Durbanin kaupungintalo on rakennus Durbanin kaupungissa, Etelä-Afrikan KwaZulu-Natalissa. Se on järjestyksessään toinen rakennus, joka toimii Durbanin kaupungintalona. Rakennuksen on suunnitellut arkkitehti Stanley G. Hudson. Hudson oli mieltynyt Pohjois-Irlannin pääkaupungin Belfastin kaupungintalon (rakennettu 1898–1906) suunnitteluun, ja suunnittelikin Durbanin kaupungintalosta lähes täysin samanlaisen. Uusbarokkinen kaupungintalo valmistui vuonna 1910.
Aiheesta muualla

Tietoa kaupungintalosta Durbanin kaupungin virallisilla sivuilla (englanniksi) (arkistoitu)
EWS

NEWS-pisteytyslomake
Early Warning Score (EWS) on hoitotyössä käytettävä riskipisteytys. Sitä käytetään tunnistamaan potilaita, joiden tila on akuutisti heikentymässä. Pisteytys perustuu ajatukseen, jonka mukaan potilaan kliinisen tilan heikkenemistä voidaan ennustaa fysiologisten mittausarvojen - kuten sykkeen, verenpaineen, ruumiinlämmön tai hengitystiehyden - muutoksista. EWS ei ole yksi yhtenäinen pisteytysjärjestelmä, vaan se tarkoittaa useita saman periaatteen jakavia järjestelmiä. Laajasti käytetty on esimerkiksi NHS:n kehittämä National Early Warning Score (NEWS), joka on luotu yhdenmukaistamaan riskiarvion tekemistä eri hoitolaitoksissa.
Yleisperiaatteet

EWS-pisteytyksessä potilaan mittausarvoja verrataan normaaliarvoihin. Arvot pisteytetään esimerkiksi pistein 0-3 sen mukaisesti, kuinka paljon ne poikkeavat normaaliarvoista. Kokonaispisteistä lasketaan potilaan riskiluokka, joka saa esimerkiksi arvoja matala, keskisuuri tai korkea. Eri sairaaloilla ja hoitolaitoksilla voi olla toisistaan poikkeavia periaatteita siitä, miten riskiluokka määräytyy ja vaikuttaa hoitopäätöksiin.
NEWS

NEWS on Yhdistyneen kuningaskunnan julkisen terveydenhuollon (NHS) kehittämä validoitu EWS riskipisteytys. NEWS:ia on käytetty myös esimerkiksi Suomessa, ja sen on osoitettu ennustavan potilaiden kuolemanvaaraa erinomaisen tarkasti. Etenkin hengitystoiminnon pisteytys korreloi vahvasti potilaan lyhyen aikavälin kuolemanriskin kanssa.
Dataintegraatio

Dataintegraatiolla tarkoitetaan tiedon muuntamista ja kuljettamista tietojärjestelmästä toiseen. Tietoelementit voivat sijaita useammassa kuin yhdessä erillisessä järjestelmässä. Tyypillisesti dataintegraatio ajatellaan useamman lähdeaineiston tietokuvauksen muuntamisena yhteen yhdenmukaistettuun muotoon, jota tiedon tarvitsijat käyttävät. Lähde- ja kohdeaineistot kuvataan nykypäivänä tyypillisesti skeemoin ja niiden välistä muunnosta kuvataan nykypäivänä usein XSL-muunnoksella. Dataintegraatio ei kuitenkaan millään lailla rajoitu XML-teknologioiden käyttöön.
Durazno

| Durazno |
| --- | --- |
 Pyhän Pietarin kirkko.
 Durazno
 Koordinaatit: 33°22′0″S, 56°31′0″W 
Valtio:  Uruguay
Departementti:  Durazno
Perustettu:  1821
Väkiluku (2011):  34 369
 
 www.durazno.gub.uy 
Infobox OKVirheellinen NIMI-arvo: 
Durazno on kaupunki  Uruguayssa, Duraznon departementissa. Vuonna 2011 sen väkiluku oli 34 369.
Uruguayn itsenäisyyssodan aikana siellä oli tasavaltalaisten päämaja..
Aiheesta muualla

Kuvia tai muita tiedostoja aiheesta Durazno Wikimedia Commonsissa
Durant (automerkki)

Durant oli vuosina 1921–1926 ja 1928–1932 valmistettu yhdysvaltalainen automerkki. New Yorkissa sijaitsevan Durant Motors -autotehtaan perusti William C. Durant jouduttuaan eroamaan General Motorsin toimitusjohtajan paikalta. Durant Motors -yhtiö valmisti Durant-autojen lisäksi myös Rugby, Locomobile, Flint ja Star -merkkisiä autoja sekä Mason-merkkisiä kuorma-autoja. Star-autoja myytiin vientimaissa kuten Englannissa.
Durant Model 60 vuodelta 1929
Durant-autoissa oli 1921–1926 nelisylinterinen moottori ja sen lähimpiä kilpailijoita oli Oakland. Aluksi Durant Motors -tehdas menestyi hyvin William Durantin kokemuksen ja valmistamiensa monien automerkkien ansiosta.
Tuotanto keskeytettiin vuodeksi 1927, jonka aikana Durant-auto suunniteltiin uudestaan, kuusisylinterisellä moottorilla. Auton korit toimitti Budd-yhtiö.
New Yorkin 1929 pörssiromahdus vähensi huomattavasti autojen myyntiä. 1930-luvun lama lopetti monia yrityksiä ja myös Durant Motors ajautui maksukyvyttömäksi, joten Durant-autojen tuotanto loppui 1932 alussa.
Suomessa myytiin Durant Motorsin autoista eniten Rugby-autoja, joka oli myyntitilastoissa noin kymmenenneksi myydyin automerkki.
Aiheesta muualla

The Durant Motors Automobile Club
Daniel Bautista

| Mitalit> Maa:   Meksiko.Miesten yleisurheilu. Olympialaiset  | Mitalit> Maa:   Meksiko.Miesten yleisurheilu. Olympialaiset  | Mitalit> Maa:   Meksiko.Miesten yleisurheilu. Olympialaiset  | Maa:   Meksiko> Miesten yleisurheilu. |
| --- | --- | --- | --- |
|  Kultaa | Montreal 1976 | 20km kävely |  |
Daniel Bautista (s. 4. elokuuta 1952 México, Meksiko) on meksikolainen entinen kilpakävelijä, jonka matkoina olivat sekä 20 kilometriä että 50 kilometriä.
Verrattain lyhyen uransa aikana Bautista lähes dominoi kansainvälistä kilpakävelyä sekä radalla että maantiellä. Bautista huomattiin ensi kerran kansainvälisesti hänen voittaessaan Pan American Games-kilpailuissa Méxicossa 20 kilometrin kävelyn vuonna 1975. Seuraavana vuonna hän voitti olympiakultaa 20 kilometrin kävelyssä Montrealissa. Hän voitti myös kävelyn maailmancupin vuosina 1977 ja 1979. Bautista osallistui vielä 1980 Moskovan olympialaisiin, jossa hänet hylättiin johtopaikalta kun matkaa maaliin oli vain 1 800 metriä. Hän osallistui myös 50 kilometrille samoissa olympialaisissa, mutta keskeytti 30 kilometrin kohdalla. Pian kilpailujen jälkeen Bautista lopetti kansainvälisen kilpailu-uransa.
Daniel Bautista teki uransa aikana useita maailmanennätyksiä kilpakävelyn eri matkoilla, ja esimerkiksi vuonna 1979 hän oli ensimmäinen 1 tunnin ja 20 minuutin alittaja maailmassa.
Saavutukset

| Vuosi | Kilpailu | Paikka | Sijoitus | Matka |
| --- | --- | --- | --- | --- |
| 1975 | Pan American games | México, Meksiko | 1. | 20 km |
| 1976 | Olympialaiset | Montreal, Kanada | 1. | 20 km |
| 1977 | Kävelyn maailmancup | Milton Keynes, Englanti | 1. | 20 km |
| 1979 | Kävelyn maailmancup | Eschborn, Länsi-Saksa | 1. | 20 km |
Datafuusio

Datafuusio (engl. data fusion) on muodollisesti määritelty kehys, jossa kuvataan eri lähteistä peräisin olevan tiedon yhteyden luomisen menetelmät ja työkalut ja jonka tarkoituksena on löytää informaatiolle suurempi arvo.
Tätä muodikasta termiä kuitenkin käytetään melko vapaasti moninaisista asioista ja sen määritelmä ei ole kovin tarkka.
Datafuusio on epistemologisesti integroiva prosessi, jossa suuri määrä alempaa tietoa yhdistetään tiedon seuraavalle tasolle yhdeksi kokonaisuudeksi.
Esimerkkinä tästä on useiden tutkien useiden havaintojen yhdistäminen useista maaleista kunkin maalin yhdeksi seurannaksi. Tällä tavalla voidaan saada parhaimmillaan "kaunis" seuranta häivelentokoneista (F-117, B-2), jotka on tehty periaatteessa tutkassa vaikeasti havaittavaksi ja yhden tutkan osalta lähes näkymättömäksi.
Toinen esimerkki, joka oli koekäytössä jo Persianlahden sodassa 1991, on USA:n ASAS- tiedustelujärjestelmän signaalitiedustelun keinoälyohjelma. Siinä signaalitiedustelun raaka-data, mm. radioliikennemäärä, radioiden suunnitut paikat, radioiden tyypit ja radioverkkojen rakenteet syötettiin malliin Irakin johtamis- ja viestijärjestelmän rakenteesta. Ulos saatiin ehdotuksia esikuntien ja joukkojen sijainnista ja tyypeistä. Amerikkalaisten mielestä tämä keinoälyohjelma oli merkittävin syy irakilaisten johtamisjärjestelmän romahduttamiseen järjestelmänä. Tämä keinoälyohjelma teki siis ihmiselle käsittämättömästä määrästä raakatietoa ihmisille merkityksellistä tietoa.
Datafuusion merkityksen nousun takana voidaan nähdä:
matematiikka
tiedonkäsittelyn suorituskyvyn radikaali kasvu
raakadatan määrän kasvu ja siitä johtuva tarve ihmiselle merkityksellisen tiedon jatkojalostamiseen raakadatasta.
Durbe

| Durbe |
| --- | --- |
 Durben linnan rauniot
 vaakuna
 Durbe
 Koordinaatit: 56°35′20″N, 21°22′10″E 
Valtio:   Latvia
Kunta:  Durbe
Pinta-ala:  
 – Kokonaispinta-ala:  2,5 km²
Väkiluku (2016):  561
 
 www.durbe.lv 
Infobox OKVirheellinen NIMI-arvo: 
Durbe on Latviassa sijaitseva kaupunki. Se on asukasluvultaan pienin kaupunki Latviassa. Se sijaitsee Riika-Liepāja-moottoritien varrella, lähellä Durbe-järveä. Maasto on vuoristoista, ja siellä on rannikkoilmasto, koska se sijaitsee lähellä Itämerta. Vuoden keskilämpötila siellä on noin 6 °C.
Aiheesta muualla

Durben kotisivut
Durham (Pohjois-Carolina)

| Durham |
| --- | --- |
 Kaupungin silhuetti
 lippu

Valtio:  Yhdysvallat
Osavaltio:  Pohjois-Carolina
Piirikunta:  Durham, Wake
Hallinto:  
 – Pormestari:  Elaine O'Neal (D)
Pinta-ala:  
 – Kokonaispinta-ala:  245,8 km²
 – Josta vettä:  0,7 km² 
Korkeus:  122
Väkiluku (2020):  283 506
 – Metropolialue:  396 118
Aikavyöhyke:  UTC−5
Lempinimi::  Bull City, City of Medicine
 
 www.ci.durham.nc.us 
Infobox OKVirheellinen NIMI-arvo: 
Panoraamakuva kaupungista
Durham on kaupunki Pohjois-Carolinan osavaltiossa Yhdysvalloissa. Se sijaitsee noin 35 kilometriä luoteeseen osavaltion pääkaupungista Raleigh’sta.
Durham on osavaltion neljänneksi suurin ja maan 74. suurin kaupunki. Kaupungin pinta-ala on 245,8 neliökilometriä ja asukkaita 283 506 (1. huhtikuuta 2020). Asukkaista 44 prosenttia on afroamerikkalaisia.[lähde? ] Durhamissa toimii Duke University. Kaupungin suurimmat työnantajat ovat Duken yliopisto sekä  Yliopistollinen terveydenhuolto.